Atzinumi 26-TA-237
Izdrukāts 02.03.2026. 20.44
Atzinumi 26-TA-237
Izdrukāts 02.03.2026. 20.44
26-TA-237: Noteikumu projekts (Grozījumi)
Grozījumi Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība"
TA saskaņojamie dokumenti
Noteikumu (grozījumu) projekts 2.0
Anotācija (ex-ante) 2.0
MK sēdes protokollēmuma projekts 2.0
Noteikumu konsolidētā versija 3.0
Atzinuma sniedzējs
Tieslietu ministrija
Atzinums iesniegts
02.03.2026.
Atzinuma sniegšanas termiņš
04.03.2026.
Saskaņošanas rezultāts
Saskaņots ar priekšlikumiem
Pieejamības statuss
Vispārpieejams

	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
288. Dienests ikmēneša fiksēto piemaksu par prakses un personāla darbības nodrošināšanu lauku teritorijā par 2026. gada janvāri un februāri pārrēķina atbilstoši šo noteikumu 287. punktā noteiktajiem piemaksu apmēriem un šo noteikumu 11. pielikumā noteiktajai kārtībai un aprēķināto starpību izmaksā ģimenes ārstu praksēm  līdz 2026. gada 20. aprīlim. Ja pārrēķina apmērs par 2026.gada janvāri vai februāri ir mazāks par ikmēneša fiksētās piemaksas par prakses un personāla darbības nodrošināšanu lauku teritorijā apmēru, kas attiecīgajai ģimenes ārsta praksei tika aprēķināts atbilstoši normatīvajos aktos noteiktajai kārtībai piemaksas aprēķināšanas brīdī, tad piemaksas starpību par attiecīgo mēnesi ģimenes ārsta praksei neietur.
	Priekšlikums
Vēršam uzmanību uz to, ka Oficiālo publikāciju un tiesiskās informācijas likuma 9. panta ceturtā daļa noteic, ka normatīvajam aktam vai tā daļai nav atpakaļejoša spēka, izņemot likumā īpaši paredzētus gadījumus. Savukārt no Ministru kabineta noteikumu projektā "Grozījumi Ministru kabineta 2018. gada 28. augusta noteikumos Nr. 555 "Veselības aprūpes pakalpojumu organizēšanas un samaksas kārtība"" (turpmāk – projekts) paredzētajā Ministru kabineta 2018. gada 28. augusta noteikumu Nr. 555 "Veselības aprūpes pakalpojumu organizēšanas un samaksas kārtība" (turpmāk – noteikumi) 287. un 288. punktā noteiktā izriet, ka attiecīgās piemaksas tiks veiktas par pagājušu laika periodu (proti, par 2026. gada janvāri un februāri).
Ievērojot minēto, lūdzam izvērtēt projektā paredzētajā noteikumu 287. un 288. punktā ietverto regulējumu un nepieciešamības gadījumā precizēt to, vai papildināt projekta sākotnējās ietekmes (ex-ante) novērtējuma ziņojumu (anotāciju) ar informāciju, no kuras likuma (proti, likuma "Par valsts budžetu 2026. gadam un budžeta ietvaru 2026., 2027. un 2028. gadam") tiesību normas izriet Ministru kabineta tiesības noteikt attiecīgo regulējumu no 2026. gada janvāra.

